《奉简汪閒斋少宰》
明代·郑岳

多年结屋山中卧，底事移家更入城。大隐无心仍避俗，幽居何地可逃名。

朝端佐理谁耆旧，海内论心此弟兄。迢递访君还不遇，闽山楚水重为情。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。